
DR.31.10.2017                                                        13                   

 
Seperti Yang Berhormat sedia maklum, bahawa mana-mana tindakan yang dibuat 

oleh pihak Polis Diraja Malaysia, sudah tentulah akan diambil dari segi prosiding jenayah.  
Sudah tentulah bila prosiding jenayah ini, berbagai-bagai peruntukan mungkin akan didakwa 
di bawah Kanun Keseksaan, mungkin di bawah pencegahan jenayah, mungkin juga di bawah 
penggubalan wang haram dan sebagainya.  Yang ini kita faham hanya pemaju-pemaju 
sahaja yang akan menerima hukuman.   

Akan tetapi, seperti Yang Berhormat kata tadi, bagaimana pembeli-pembeli yang 
ditipu?  Oleh itu, kita juga sedang berusaha untuk kita membantu mereka ini daripada tuntutan 
sivil supaya mereka dapat diberikan ganti rugi. Akan tetapi saya punya pendapat, kalau 
mereka pemaju ini telah pun ditahan polis, jadi mungkin tindakan ini mungkin kurang 
berkesan.  Namun demikian, kita akan berusaha juga untuk membantu mereka untuk 
tindakan sivil.   

Dalam masa yang sama, kementerian juga akan membantu mereka pada dua 
aspek. Pertama, jika mereka ini tinggal di dalam kawasan bandar dan ada di kawasan mereka 
ini rumah PPR, maka yang ini kerajaan akan memberikan kelulusan khas kepada mereka 
untuk mereka diberikan peluang membeli rumah PPR yang harganya RM35,000 dengan 
sistem "rent-to-own" yang duduk dalam bandar ataupun kawasan yang di tempat yang mana 
ada rumah PPR.   

Bagi mereka yang ada tanah, maka ini juga kita akan buatkan tawaran supaya 
mereka akan diberikan kelulusan khas di bawah Skim Pinjaman Perumahan di mana Skim 
Pinjaman Perumahan ini, kementerian boleh memberikan RM60,000 untuk mereka 
memulakan membuat rumah sendiri.  Jadi dengan tindakan-tindakan ini, kita harap sekurang-
kurangnya dapat meringankan beban kepada mangsa-mangsa penipuan ini.  Terima kasih.   

 

4. Tuan Sim Tong Him [Kota Melaka] minta Menteri Pelancongan dan Kebudayaan 
menyatakan: 

(a) apakah tindakan yang telah diambil untuk mengatasi kekurangan 
'pemandu pelancong' yang fasih dalam bahasa Cina ; dan 

(b) jumlah kekurangan bas pelancong dan apakah usaha kementerian 
untuk mengatasi kekurangan ini. 

 Menteri Pelancongan dan Kebudayaan [Dato’ Seri Mohamed Nazri Abdul 
Aziz]: Untuk makluman Yang Berhormat, kementerian setakat ini melesenkan 21 kategori 
bahasa dan antaranya ialah bahasa Melayu, bahasa Inggeris, bahasa Mandarin, bahasa 
Jepun, bahasa Sepanyol dan lain-lain bahasa. Maka daripada 14,270 pemandu pelancong 
yang telah dilesenkan oleh kementerian ini, sebanyak 17,340 di bawah kategori bahasa 
tersebut telah dilesenkan kerana seorang pemandu pelancong boleh dilesenkan lebih 
daripada satu bahasa. 

■1110 

Daripada 14,270 pemandu pelancong yang dilesenkan oleh kementerian ini, 
seramai 7,222 pemandu pelancong yang berlesen dalam bahasa Cina iaitu 6,329 Mandarin 
dan 893 dalam bahasa Kantonis.  

Di antara usaha kementerian bagi mengatasi kekurangan pemandu pelancong 
dalam bahasa Cina adalah dengan memperkenalkan pas sementara pemandu pelancong 
dalam bahasa Cina sejak tahun 2010. Justeru itu, kementerian ini telah mengeluarkan 
sebanyak 1,256 pas sementara pemandu pelancong dalam bahasa Cina sehingga sekarang. 
Pas sementara pemandu pelancong dalam bahasa Cina ini dikeluarkan bagi mengatasi 
kekurangan pemandu pelancong semasa musim perayaan Tahun Baru Cina terutama pada 
awal tahun dan musim percutian di negara China bermula April sehingga Ogos.  

Tuan Yang di-Pertua, untuk makluman Yang Berhormat, mulai 1 Januari 2012, 
Akta Pelesenan Kenderaan Pelancongan 1999 yang dikawal selia oleh kementerian ini telah 
dimansuhkan di negeri-negeri Semenanjung Malaysia dan diganti dengan Akta 
Pengangkutan Awam Darat 2010. Kementerian ini masih mengawal selia urusan pelesenan 
kenderaan persiaran di Sabah, Sarawak dan Wilayah Persekutuan Labuan kerana Akta 
Pelesenan Kenderaan Pelancongan 1999 masih berkuat kuasa di negeri-negeri tersebut. 
Sekarang permasalahan seperti kekurangan bas persiaran di Semenanjung Malaysia adalah 



Seperti Yang Berhormat sedia maklum, bahawa mana-mana tindakan yang dibuat oleh pihak Polis Diraja Malaysia, sudah tentulah akan diambil dari segi prosiding jenayah. Sudah tentulah bila prosiding jenayah ini, berbagai-bagai peruntukan mungkin akan didakwa di bawah Kanun Keseksaan, mungkin di bawah pencegahan jenayah, mungkin juga di bawah penggubalan wang haram dan sebagainya. Yang ini kita faham hanya pemaju-pemaju sahaja yang akan menerima hukuman. Akan tetapi, seperti Yang Berhormat kata tadi, bagaimana pembeli-pembeli yang ditipu? Oleh itu, kita juga sedang berusaha untuk kita membantu mereka ini daripada tuntutan sivil supaya mereka dapat diberikan ganti rugi. Akan tetapi saya punya pendapat, kalau mereka pemaju ini telah pun ditahan polis, jadi mungkin tindakan ini mungkin kurang berkesan. Namun demikian, kita akan berusaha juga untuk membantu mereka untuk tindakan sivil. Dalam masa yang sama, kementerian juga akan membantu mereka pada dua aspek. Pertama, jika mereka ini tinggal di dalam kawasan bandar dan ada di kawasan mereka ini rumah PPR, maka yang ini kerajaan akan memberikan kelulusan khas kepada mereka untuk mereka diberikan peluang membeli rumah PPR yang harganya RM35,000 dengan sistem "rent-to-own" yang duduk dalam bandar ataupun kawasan yang di tempat yang mana ada rumah PPR. Bagi mereka yang ada tanah, maka ini juga kita akan buatkan tawaran supaya mereka akan diberikan kelulusan khas di bawah Skim Pinjaman Perumahan di mana Skim Pinjaman Perumahan ini, kementerian boleh memberikan RM60,000 untuk mereka memulakan membuat rumah sendiri. Jadi dengan tindakan-tindakan ini, kita harap sekurang- kurangnya dapat meringankan beban kepada mangsa-mangsa penipuan ini. Terima kasih. 4. Tuan Sim Tong Him [Kota Melaka] minta Menteri Pelancongan dan Kebudayaan menyatakan: (a) apakah tindakan yang telah diambil untuk mengatasi kekurangan 'pemandu pelancong' yang fasih dalam bahasa Cina ; dan (b) jumlah kekurangan bas pelancong dan apakah usaha kementerian untuk mengatasi kekurangan ini. Menteri Pelancongan dan Kebudayaan [Dato' Seri Mohamed Nazri Abdul Aziz]: Untuk makluman Yang Berhormat, kementerian setakat ini melesenkan 21 kategori bahasa dan antaranya ialah bahasa Melayu, bahasa Inggeris, bahasa Mandarin, bahasa Jepun, bahasa Sepanyol dan lain-lain bahasa. Maka daripada 14,270 pemandu pelancong yang telah dilesenkan oleh kementerian ini, sebanyak 17,340 di bawah kategori bahasa tersebut telah dilesenkan kerana seorang pemandu pelancong boleh dilesenkan lebih daripada satu bahasa. #1110 Daripada 14,270 pemandu pelancong yang dilesenkan oleh kementerian ini, seramai 7,222 pemandu pelancong yang berlesen dalam bahasa Cina iaitu 6,329 Mandarin dan 893 dalam bahasa Kantonis. Di antara usaha kementerian bagi mengatasi kekurangan pemandu pelancong dalam bahasa Cina adalah dengan memperkenalkan pas sementara pemandu pelancong dalam bahasa Cina sejak tahun 2010. Justeru itu, kementerian ini telah mengeluarkan sebanyak 1,256 pas sementara pemandu pelancong dalam bahasa Cina sehingga sekarang. Pas sementara pemandu pelancong dalam bahasa Cina ini dikeluarkan bagi mengatasi kekurangan pemandu pelancong semasa musim perayaan Tahun Baru Cina terutama pada awal tahun dan musim percutian di negara China bermula April sehingga Ogos. Tuan Yang di-Pertua, untuk makluman Yang Berhormat, mulai 1 Januari 2012, Akta Pelesenan Kenderaan Pelancongan 1999 yang dikawal selia oleh kementerian ini telah dimansuhkan di negeri-negeri Semenanjung Malaysia dan diganti dengan Akta Pengangkutan Awam Darat 2010. Kementerian ini masih mengawal selia urusan pelesenan kenderaan persiaran di Sabah, Sarawak dan Wilayah Persekutuan Labuan kerana Akta Pelesenan Kenderaan Pelancongan 1999 masih berkuat kuasa di negeri-negeri tersebut. Sekarang permasalahan seperti kekurangan bas persiaran di Semenanjung Malaysia adalah.